
Vi  var  nogle  Stykker,  der  kikkede  lidt  mismodigt  paa 
Himlen  Fredag  Aften  efter  at  have  hørt  Radioavisens  Vejr- 
udsigt. Den  havde  ikke  lydt  for  godt  —  men  det  kunde  jo 
alligevel  godt  være . 

Og  de  optimistiske  blev  ikke  skuffede.  Vejret  holdt.  Lør- 
dagen begyndte  i  Dis,  men  da  Stævnet  begyndte  Kl.  15, 
straalede  Solen  paa  de  modige  Svømmestævne-Deltageres 
vinterblege  Kroppe. 

Det  blev  en  Oplevelse  og  Glæde  at  overvære  dette  Svøm- 
mestævne.  Her  var  den  rette  Sportsaand  og  det  gode  Humør 
til  Stede.  Frit  og  utvungent  færdedes  Svømmerne  og  de 
mange  Tilskuere  paa  Badeanstaltens  spinkle  Bræddebroer, 
heldigvis  uden  at  andre  faldt  i  Vandet  end  dem,  der  havde 
forberedt  sig  paa  at  springe  i  det  kun  13  Grader  varme 
Vand. 

Den  samme  gode  Sportsaand  var  til  Stede,  da  Badmin- 
ton-Kampene 2  Timer  senere  spilledes  i  Seminariets  Gym- 
nastiksal. Det  elegante  Spil  vakte  stor  Begejstring  hos  Til- 
skuerne, og  det  vides,  at  flere  Grene,  som  ikke  tidligere  har 
spillet  Badminton,  nu  vil  tage  denne  Aktivitet  op,  og  det 
maa  siges  at  være  godt,  for  Spillet  er  ikke  alene  en  god  og 
alsidigt  udviklende  Sport,  men  er  samtidig  nem  at  arran- 
gere og  billig  at  udføre. 

Efter  Aftensmaden  samledes  vi  Kl.  19  i  Afholds-Hotellets 
store  Sal  for  at  overvære  Københavns  Fremvisning  af  Skue- 
spil. Det  var  bevaret  som  en  Hemmelighed,  hvad  der  skulde 
spilles,  og  mange  blev  vist  lidt  chokerede,  da  Str.  Ellen  Chri- 
stensen begyndte  paa  den  orienterende  Indledning  til  Goe- 
thes Tragedie:  Faust.  —  Det  var  da  en  Opgave  uden  for  det 
almindelige!  —  Men  ogsaa  dette  skulde  lykkes.  Alt  syntes 
at  staa  i  Heldets  Tegn.  Fra  en  primitivt  opbygget  Minialur- 
Scene  klang  Goethes  150-aarige  Replikker  magtfuldt  og 
trængte  sig  utvingeligt  ind  i  hver  Tilskuers  Sind.  —  Lige 
Ære  skyldes  Digteren  Goethe  og  Skuespillerne  Str.  Anny 
Breum  og  Br.  Edmund  Kaiser. 

De  alvorlige  Tanker  spredtes,  da  vi  Kl.  20,30  samledes 
ved  Søen  for  at  gaa  om  Bord  i  Baaden.  Det  var  en  skøn  og 
dejlig  Aften.  Gudenaaen,  Danmarks  største  Vandvej,  slyn- 
ger sin  blinkende  Sølvsnor  igennem  et  vidunderskønt  Land- 
skab. Her  ved  Silkeborg  udvider  Snoren  sig  og  breder  sig  i 
de  mange  lyng-  og  skovkransede  Søer,  hvis  Skønhed  har 
skabt  Silkeborgegnens  Ry. 

Paa  en  Pynt  var  arrangeret  et  vældigt  Lejrbaal,  hvorom 

vi  snart  var  samlede.  Da  Baalet  antændtes,  og  Flammerne 
løftede  sig  mod  Himlen,  istemte  en  Klynge  »Der  er  el  yn- 
digt Land«,  alle  stod  op  med  blottede  Hoveder,  og  el  Sus 
gik  igennem  os,  vi  følte  Kærligheden  lil  vort  Land  og  vor 
Gud,  som  under  os  et  saa  skønt  Hjem.  Umiddelbart  efter 
den  danske  fulgte  den  amerikanske  Nationalhymne,  og  vi 
Danske  tænkte  med  Deltagelse  paa  de  mange  amerikanske 
Missionærer,  som  i  dette  Øjeblik  havde  deres  Tanker  hen- 
vendte paa  deres  Hjem. 

Senere  sang  vi  nogle  af  Kirkens   skønne  Sange,  der  var 
Underholdning  og  Servering  af  varme   Pølser  med   Rund- 


Hvordan  er  Vandet?  dejligt  varmt  —  13  Grader 

stykker,  og  mens  Maanen  lyste  klart  over  os  og  spejledes  i 
det  mørke  Vand,  gik  Hjemturen  ad  Gudenaaen  med  lys  lige 
og  stemningsfulde  Sange. 

Søndag.  Stævnets  officielle  Aabning  foregik  Søndag  For- 
middag i  Den  folkelige  Forsamlingsbygnings  store,  lyse  og 
smukke  Sal.  De  mange  Tilstedeværende  fik  et  godt  og  alsi- 
digt Program  at  se  og  høre:  Velkomsttale  af  Br.  Emil 
Thomsen,  Silkeborg,  en  udmærket  Dramatisering  af  Valg- 
sproget, spillet  af  Aalborg,  2  Kvartetter  fra  Esbjerg  og  Aar- 
hus, genfortalt  Historie  (H.  C.  Andersen:  »Historien  om  en 
Moder«)  ved  Str.  Viola  Christensen  fra  Randers,  og  endelig 
Recitation  ved  Str.  Eva  M.  Gregersen,  København,  af  Hen- 
ik  Ibsen:  »Aases  Død«  med  Klaverledsagelse  ved  Str.  Alice 
Haroldson,  og  endelig  Præsentation  af  Bikube-Pigerne. 

Men  Formiddagens  Højdepunkt  var  Stævnets  eneste  Ju- 
niortale ved   Str.  Bodil   Hansen,  repræsenterende  Odense. 

Hun  indledte  med  Spørgsmaalet :  »Var  det  svært  at  følge 
Kristus  paa  hans  Tid?  —  Er  det  svært  at  være  en  ung  Sid- 
ste Dages  Hellig  i  Dag?  —  og  fremsatte  derpaa  en  Række 
af  de  Ting,  som  kræves  af  en  ung  »Mormon«:  Afholdenhed 
fra  Kaffe,  The,  Spiritus,  Spil  og  Tobak  (ved  regelmæssig 
Brug  af  Tobak  nedsættes  Lungernes  Ydeevne  med  9,2  pCt. 
Hun  talte  om  Undgaaelse  af  al  seksuel  Synd.  Om  Pligterne: 
Ydelse  af  Tiende,  Fasteoffer,  Tid  og  Arbejde  (Kaldelse  som 
Leder,  Lærer  og  Kredslærer).  Om  »Fred  med  Verden«,  Plig- 
ten til  og  Glæden  ved  at  stifte  Familie,  Ønsket  om  at  for- 
bedre Verden   og  Pligten  til  at  kæmpe  mod  Djævelen  og 


Bordene  var  i^Aar  ualmindeligt  smukt  pyntede 

Kødets  Lyster  og  Verdens  Forfængelighed.  —  Og  Lønnen 
for  alt  dette:  »i  denne  Verden  bestemmes  hele  Evighedens 
Karakter«.  Og  Midlet:  »Lær  at  tale  med  Folk,  bliv  en  god 
Lærer.  —  Verden  venter  paa  os!« 

Saa  havde  vi  fri  hele  Eftermiddagen,  til  vi  Kl.  19  samle- 
des til  Gudstjenesten.  Her  hørte  vi  en  Seniortale  ved  Br.  Ej- 
ner Nielsen  fra  Esbjerg,  som  talte  om  Sandheden  som  det 
fundamentale  i  Tilværelsen.  Aarhus  Sangkor  præsenterede 
meget  smukt  »Fadervor«  og  København  »Stilhed«,  og  saa 
kom  det  store  Øjeblik,  da  Korene  skulde  konkurrere  i  den 
pompøse  »Olaf  Trygvason«.  Repræsenteret  var  Korene  fra 
Aalborg,  Aarhus  og  København,  og  som  Præsident  Garff 
sagde  ved  Præmieuddelingen:  »Hvis  jeg  skulde  have  været 
Dommer,  vilde  jeg  have  givet  dem  alle  Præmie.«  Der  var 
virkelig  lagt  Arbejde  i  denne  Sang. 

Og  saa  talte  Præsident  Garff.  UdenTvivl  var  dette  en  af 

de  allerbedste  Taler,  vor  Præsident  har  holdt  her  i  Dan- 
mark, og  vi  var  alle  ganske  betagede.  Og  stolle  var  vi,  selv- 
om maaske  nogen  syntes,  Talen  var  lidt  haard  ved  os. 

Præsident  Garff  fremhævede  5  Punkter,  som  det  var  ab- 
solut nødvendigt  at  overholde:  Kyskhed  --  Sanddruhed  - 
Helligholdelse  af  Søndagen  -  -  Betaling  af  Tiende  -      Vis- 
domsordet. 

Og  saa  havde  vi  Resten  af  Aftenen  for  os  selv,  og  mange 
benyttede  den  smukke  Sommeraften  til  at  spadsere  i  Byens 
Omegn. 

Mandag.  Tidlig  om  Morgenen  tog  vi  afsted  med  to  af  de 
store  Motorbaade  med  Kurs  mod  Himmelbjerget.  Det  var 
straalende  Solskin,  og  Humøret  højt:  Sangerkrig  begyndte 
snart  mellem  de  to  Baade,  der  skiftevis  laa  i  Spidsen  med 
Præsident  Garff  og  Str.  Garff  som  øverste  Myndighed  i  den 
ene,  og  Str.  Ellen  Christensen  og  Br.  Kaiser  i  den  anden. 

Efter  en  Times  Sejlads  naaede  Himmelbjergets  Fod,  og 
Bjergbestigningen  begyndte.  Ved  Taarnet  øverst  oppe  sam- 
ledes vi  atter,  og  under  Missionær  Thomsens  Ledelse  sang 
alle,  saa  det  maatte  lyde  langt  ud  over  Skovene  og  Søerne 
nedenunder  os,  den  smukke:  »Kom  Hellige«. 

Saa  gik  det  igen  nedad  til  Restauranten,  hvor  Smørre- 
brødspakkerne  blev  uddelt.  Men  vi  maatte  videre.  Vi  deltes 
i  to  Hold,  det  ene  sejlede  tilbage  til  Svejbæk,  hvortil  det  an- 
det Hold  skulde  gaa  ad  en  7  km  lang  Rute. 

Spadsereturen  blev  en  Oplevelse  af  dem,  man  husker.  Ad 
smalle,  bugtede  Stier,  op  ad  Bakke  og  ned  ad  Bakke,  mel- 
lem alle  Arter  af  Træer  og  Buske,  over  Vandløb  og  gennem 
Enge,  gik  Turen.  At  Dyrelivet  er  særdeles  frodigt  her,  gjor- 
de kun  Oplevelsen  større.  Fuglesangen  lød  skønt  omkring 
os  med  Budskab  om  den  danske  Sommers  snarlige  Komme. 

Turen  var  lang  og  anstrengende.  Men  vi  blev  enige  om, 
at  vi  skulde  ikke  vise  Tegn  paa  Træthed,  naar  vi  naaede 
frem  til  de  andre,  som  ventede  os.  Derfor  gjorde  vi  Holdt 
umiddelbart  før  Svejbæk  og  samledes  saa  i  Række,  to  og 
to,  og  marcherede  syngende  ind  paa  Pladsen.  —  Men  Hov- 
mod staar  for  Fald  —  ingen  ventede  os,  hele  Holdet  var 
taget  hjem.  —  Vi  blev  vist  nok  lidt  lange  i  Ansigterne!  — 

Og  saa  kom  Banketten.  -  -  Smukkere  end  tidligere  var 
Bordene  pyntede,  og  vi  satte  os  til  Bords  med  god  Appetit. 
Nu  viste  det  sig,  at  det  var  en  Fordel,  at  de  mange  Konkur- 
rencer var  afskaffede,  -  -  man  kunde  rigtig  nyde  Maden, 
hvor  man  intet  kunde  spise  af  bare  Spænding.  Og  Maden 
var  god  og  Humøret  højt.  Det  blev  en  rigtig  Banket.  Der 
var  Underholdning  af  forskellig  Art,  men  størst  Lykke  gjor- 
de Missionær-Kvartetten  fra  Aarhus  og  Aarhus  Sangkor, 
der  præsenterede  et  Udtog  af  »Cornevilles  Klokker«  under 

Ledelse  af  Br.  Will.  Thomsen.  —  Operettens  populære  Me- 
lodier begejstrede  os  alle  og  Nummeret  maatte  gives  da 
capo.  Der  er  Fremtid  i  denne  Idé. 

Saa  kom  Præmieuddelingen  og  Banketten  afsluttedes  med 
staaende  Fremsigelse  af  Valgsproget.  —  Derpaa  et  Kvarters 
Pause  og  saa  spilledes  der  op  til  Dans,  og  snart  var  Gulvet 
fyldt  af  glade,  dansende  Par.  Ind  imellem  konkurreredes  i 
M.  I.  A.  Dans,  hold-  og  parvis  og  i  fri  Tango.  Som  sidste 
Optræden  viste  Br.  Thomsen  jun.  fra  Silkeborg  et  flot  ud- 
ført Kunst-Cyklist-Nummer,  der  fik  stort  og  fortjent  Bifald. 

Og  saa  var  Stævnet  forbi!  —  Vi  tog  hjem,  en  Række  Op- 
levelser rigere  og  klare  over,  at  kun  Haabet  om  et  skandi- 
navisk Stævne  til  næste  Aar  kunde  faa  en  til  at  tro  paa, 
at  et  Stævne  kunde  blive  bedre  end  dette. 

JWS. 


Hvem  har  taget  det  bedste 
Stævnebillede? 


Ved  Silkeborgstævnet  i  Aar  blev  der  fotograferet  som 
ingensinde  før,  dette  skyldes  vel  i  Hovedsagen  de  rigelige 
Anledninger,  der  har  været  til  at  knipse  en  dramatisk  eller 
morsom  Situation,  men  sikkert  ogsaa  vore  Medlemmers  sti- 
gende Interesse  for  Kamerajagten  som  en  ædel  Sport  —  dis- 
se Anstrengelser  bør  belønnes  udover  Glæden,  man  selv  har 
ved  et  godt  Billede,  og  vi  udskriver  derfor  en  Konkurrence 
blandt  Stævnets  Deltagere  om  det  bedste  Stævnebillede  fra 
Silkeborg. 

Motivet  maa  naturligvis  være  en  Begivenhed  eller  Situation 
under  Stævnet,  altsaa  ikke  et  »Postkort«  fra  Silkeborg  eller 
Omegn,  —  maaske  vi  en  anden  Gang  udskriver  en  Konkur- 
rence om  den  bedste  Naturoptagelse. 

Ved  Bedømmelsen  vil  der  foruden  Motivet  og  de  rent  selv- 
følgelige Ting,  at  Billedet  er  skarpt  og  klart,  ogsaa  blive 
taget  Hensyn  til  Forholdene,  hvorunder  Billedet  er  taget,  vi 
vil  derfor  bede  Deltageren  ikke  alene  skrive  sit  Navn  bag  paa 
Billedet,  men  ogsaa  Dato,  Klokkeslet  samt  om  muligt  Belys- 
ningstid  og  endelig  et  Par  Ord,  der  egner  sig  som  Benæv- 
nelse af  Optagelsen.  Eksempel:  »En  Vandgang«  27/5-39,  Kl. 
1 5-3°»   1/50  Sek.  Svend  Hansen. 

Det  bedste  Billede  belønnes  med  10  Kr.  og  offentliggøres 
i  Stjernen  den    15.  Juli. 

Ønsker  De  at  være  med,  maa  De  inden  i  Juli  sende 
Billederne  til  Missionskontoret  i  en  Konvolut  mrk.  »Stævne- 
billede«. Billederne  maa  af  Hensyn  til  eventuel  Fremstilling 
af  Kliché  ikke  være  mindre  end  6^9  cm  og  skal  være  i 
blank  Udførelse.  Ønskes  Billederne  returneret,  maa  man  ved- 
lægge 15  Øre  i  Frimærker  til  Porto  og  naturligvis  opgive 
nøjagtig  Adresse.  E    K. 


Kirken   i  Tal. 


Ved  Generalkonferencen  i  Salt  Lake  City  den  6,  7  og  9 
April  blev  Kirkens  aarlige  Rapport  oplæst.  Vi  gengiver  her 
nogle  af  de  statistiske  Rapporter  og  Tal,  som  vil  interessere 
enhver  Sidste  Dages  Hellig. 

KIRKENS  MEDLEMSANTAL 

Stavene 632.994 

Missionerne....    151.770 

lait   784.764 


KIRKENS  VÆKST 
Børn   velsignet....    22.122 

Børn  døbt 1 5 .6 1 3 

Personer  døbt  ....      8.259 

Antal   af  Missionærer   fra  Zion   3!.   December    1938      2.179 
Antal   af  Lokalmissionærer 78 


lait  Missionærer  i  Kirkens  Missioner     2.257 

Der  fandtes  den  31.  December  1938  126  Zions  Staver 
(nu  127),  1036  Wards,  101  uafhængige  Grene  eller  ialt  1 1 37 
Wards  og  Grene  i  Zions  Staver.  Der  var  35  Missioner, 
957  Grene  i  disse  og  243   Distrikter. 

Det  er  os  en  Glæde  at  kunne  konstatere,  at  Kirken  vokser 
fra  Aar  til  Aar,  timeligt  og  aandeligt.  Som  Medlemmer  af 
Jesu  Kristi  Kirke  af  Sidste  Dages  Hellige  er  vi  overbeviste 
om,  at  denne  Fremgang  vil  fortsætte,  indtil  Guds  Værk  har 
sejret  fuldt  og  helt. 

De  tre  Grader  af  Herlighed 

af  Apostel   Melvin  J.    Ballard. 


2.  Artikel. 

Vi  læser  videre:  »Disse  er  de,  som  er  Præster  og  Konger, 
som  har  modtaget  af  hans  Fylde  og  hans  Herlighed  og  er 
den  Allerhøj estes  Præster  efter  Melkisedeks  Orden,  som 
var  efter  Enoks  Orden,  som  var  efter  den  enbaarne  Søns 
Orden.  Derfor,  som  det  er  skrevet,  de  er  Guder,  nemlig 
Guds  Sønner.«  Vi  har  fra  Tid  til  anden  sagt,  at  den  skøn- 
neste Tanke,  der  nogensinde  er  kommet  til  Menneskene,  er 
den  Sentens,  der  findes  blandt  Kirkens  Folk,  nemlig:  »Som 
Mennesket  er,  var  Gud  engang,  som  Gud  er  kan  Mennesket 
blive.«  Grundvolden  til  denne  Sandhed  skriver  sig  fra  den- 
ne Aabenbaring,  som  jeg  nylig  citerede.  Lad  mig  sige  det 
igen:  »Derfor,  som  det  er  skrevet,  er  de  Guder,  nemlig 
Guds  Sønner  — «. 

Jeg  vil  gerne  sige  lidt  angaaende  Sandheden  af  dette 
Mundheld  eller  Ordsprog:  »Som  Mennesket  er,  var  Gud  en- 
gang, som  Gud  er  kan  Mennesket  blive.«  Læg  Mærke  til,  at 
det  ikke  siger,  hvad  Mennesket  vil  blive,  men  hvad  det  kan 
blive,  og  lad  mig  sige,  at  ganske  faa  vil  opnaa  denne  Rang, 
selv  om  alle,  der  vil  betale  Prisen,  kan  blive,  som  Gud  er, 
De  eneste,  der  har  nogen  Chance  for  at  opnaa  denne  Grad, 
er  de,  som  kommer  ind  i  den  celestiale  Herlighed,  og  de, 
der  ikke  naar  der,  vil  aldrig  i  Evighed  kunne  opnaa  Guders 
Rang.  Jeg  vil  ogsaa  pointere,  at  der  er  tre  Grader  i  den  ce- 
lestiale Herlighed,  og  kun  de,  der  opnaar  den  højeste  af 
disse  tre  Grader,  vil  have  Mulighed  for  at  blive  Gud  lig. 
Som  De  ser,  er  det  virkelig  indenfor  Menneskets  Rækkevid- 
de for  dem,  som  vil  betale  Prisen  for  at  naa  denne  Højde. 
Man  maa  bestaa  Prøven  og  vise,  at  man  er  villig  til  at  un- 
derkaste sig  alle  Krav,  som  sikrer  deres  Ophøjelse.  Nu  vil 
jeg  blot  et  Øjeblik  standse  ved  det  131.  Kapitel  i  Pagtens 
Bog:  »Der  er  tre  Himle  eller  Grader  af  Herlighed  i  det  cele- 
stiale Rige,  og  for  at  opnaa  den  højeste  Grad,  maa  et  Men- 
neske gaa  ind  i  dette  Præstedømmes  Orden  (som  betyder, 
at  det  maa  gaa  ind  i  den  nye  og  evige  Ægteskabspagt).  Gør 
han  ikke  det,  kan  han  ikke  opnaa  den.  Han  kan  opnaa  den 
anden,  men  dermed  ender  hans  Herredømme,  han  kan  ikke 
erholde  nogen  Tilvækst.«  De,  som  bliver  nægtet  evig  Til- 
vækst, kan  ikke  blive,  hvad  Gud  er,  fordi  dette  er  en  Betin- 
gelse for  at  blive  en  Gud.  Den  evige  Ægteskabspagt  burde 
forstaas  af  de  Sidste  Dages  Hellige,  at  Mand  og  Hustru  bur- 
de være  beseglet  til  hinanden  for  Tid  og  Evighed.  Til  disse 

alene  er  Løftet  givet  om  evig  og  endeløs  Tilvækst.  Hvad 
mener  vi  i  Grunden  med  evig  og  endeløs  Tilvækst?  Vi  me- 
ner, at  ved  Mænd  og  Kvinders  Retfærdighed  og  Trofasthed 
i  at  holde  Guds  Bud,  vil  disse  komme  frem  med  eelestiale 
Legemer,  som  er  af  den  Beskaffenhed,  at  de  kan  taale  den 
eelestiale  Herlighed,  og  ved  disse  og  gennem  disse  vil  der 
komme  Børn,  som  vil  være  af  aandelig  Natur.  Jeg  tror  ikke, 
at  dette  er  sårlig  vanskeligt  at  forstaa.  Afkommets  Natur 
er  afhængig  af  det  Stof,  som  flyder  i  vedkommende  Op- 
havs Aarer.  Om  det  er  Blod,  der  flyder  i  Aarerne,  saa  vil 
Afkommet  hlive,  hvad  Blodet  kan  fremhringe  —  som  er 
Kød  og  Ben  — ,  men  naar  det  er  aandelig  Materie,  som  fly- 
der i  Aarerne,  en  Suhstans,  som  er  finere  og  renere  end 
Blod  —  saa  vil  Afkommet  være  aandelige  Væsener.  Ved 
dette  forstaar  jeg,  at  de  vil  være  i  deres  Forældres  Lignelse, 
medens  hele  Legemet  er  aandelig  med  en  Gnist  af  det  evige 
og  guddommelige  i  sig. 

Til  en  saadan  Forældreværdighed  vil  dette  herlige  Privi- 
legium komme,  for  der  er  skrevet,  »at  det  er  Guds  Herlig- 
hed at  tilvejebringe  Udødelighed  og  evigt  Liv  for  Menne- 
sket. «Det  vil  altsaa  være  Mænd  og  Kvinders  Herlighed, 
som  vil  blive  lig  Guds  Herlighed.  Naar  Magten  til  endeløs 
Tilvækst  kommer  til  dem  og  deres  Afkom,  voksende  og  til- 
tagende gennem  alle  Evigheder,  vil  disse  i  deres  bestemte 
Tid,  ligesom  vi  nu,  faa  en  Klode,  hvor  de  vil  faa  Legemer 
af  Kød  og  Ben  og  erfare,  som  vi  har  erfaret,  og  paa  denne 
Maade  vil  vi  være  i  Slægt  med  dem,  ligesom  Gud  Faderen 
staar  i  Slægtskab  til  os.  Enden  paa  dette  er  endnu  ikke  aa- 
benbaret  os,  men  det  er  det  største  og  herligste  Privilegium, 
som  nogensinde  kan  blive  en  af  Guds  Sønner  og  Døtre  til 
Del. 

Lad  os  igen  gaa  tilbage  til  det  76.  Kapitel  og  begynde 
med  det  59.  Vers:  »Derfor,  alle  Ting  er  deres,  baade  Liv 
og  Død,  det  nærværende  eller  det  tilkommende,  alt  er  de- 
res, og  de  er  Kristi  og  Kristus  er  Guds.  Og  de  skal  overvin- 
de alt.« 

Her  er  en  betydningsfuld  Udtalelse.  Jeg  har  sagt,  at  i 
Tillæg  til  ens  Daab  og  Haandspaalæggelse,  som  er  absolut 
nødvendige  for  at  komme  ind  i  Guds  Rige,  saa  maa  vi  som 
Supplement  til  vor  Tro  have  Dyd,  til  Dyden  Kundskab,  til 
Kundskaben  Afholdenhed,  til  Afholdenhed!  Taalmod,  til 
Taalmodigheden  Broderkærlighed,  Gudfrygtighed,  Ydmyg- 
hed og  Iver  for  det  gode.  Om  disse  Ting  ikke  findes  i  og 
hos  os,  da  er  vi  blinde  og  kan  ikke  se  langt  nok,  men  er 
de  i  os,  da  vil  vi  være  i  Stand  til  at  sikre  os  det,  der  var 
tiltænkt  os.  En  Mand  kan  modtage  Præstedømmet  og  alle 

dets  Privilegier  og  Velsignelser,  men  førend  han  lærer  at 
overvinde  sit  eget  Kød,  sit  Temperament,  sin  Tunge  og  Til- 
bøjeligheder til  at  nyde  af  de  Ting,  Gud  har  forbudt  ham, 
kan  han  ikke  komme  ind  i  det  celestiale  Rige.  Han  maa  over- 
vinde alt  dette,  enten  her  i  Livet  eller  herefter,  dog  er  dette 
Liv  Tiden,  da  Mennesket  skulde  omvende  sig.  Ingen  maa 
tro  eller  bilde  sig  ind,  at  de  kan  gaa  ned  i  Graven  med  alle 
disse  Svagheder  og  saa  tænke,  at  de  vil  blive  fri  for  dem  i 
Graven.  De  vil  hænge  ved  os.  De  vil  hænge  ved  Aanden, 
naar  den  skilles  fra  Legemet  ved  Døden.  Det  er  min  Tro, 
at  et  Menneske  kan  overvinde  mer  paa  et  Aar  i  dette  Liv 
end  paa  10  Aar  efter,  at  det  er  død.  Aanden  kan  bare  om- 
vende sig,  og  siden  kommer  Kampen  med  Kødet.  Det  er 
meget  lettere  at  overvinde  sig  selv  og  tjene  Gud,  medens 
Aand  og  Legeme  er  sammen;  Mennesket  i  dets  dødelige  Til- 
stand er  mere  modtagelig.  Vi  vil  opdage,  at  naar  vi  er  døde, 
er  vore  Tilbøjeligheder  og  Følelser  stærkere.  Naar  Leret  er 
blødt,  er  det  let  at  bearbejde.  Dette  er  Tiden,  da  vi  skulde 
omvende  os.  Dette  er,  hvorfor  jeg  tror,  det  vil  tage  Tusind 
Aar  efter  den  første  Opstandelse,  før  den  sidste  Gruppe 
kommer  frem.  Det  vil  tage  dem  et  Tusind  Aar  at  overvinde 
det,  de  kunde  have  overvundet  paa  70  Aar  her.  De  hu- 
sker Synet,  som  Præsident  Joseph  F.  Smith  havde  om  de 
dødes  Opstandelse.  Da  han  saa  de  retfærdige  Aander  før 
deres  Opstandelse  —  og  dette  er  i  Samklang  med  Profeten 
Josephs  Aabenbaringer  —  saa  disse  Aander  paa  deres  Ad- 
skillelse fra  deres  Legemer  som  et  Trælleaag. 

Jeg  skal  indrømme,  at  de  retfærdige  Aander  lever  i  Fred, 
men  lad  mig  fortælle  dem,  at  naar  vi  gaar  bort  fra  dette 
Lv,  naar  Aanden  forlader  Legemet,  saa  vil  vi  ønske  at  gøre 
mange  Ting,  som  vi  slet  ikke  kan  gøre  foruden  Legemet. 
Vi  vil  blive  holdt  tilbage  og  længes  efter  Legemet,  vi  vil  be- 
de, at  vort  Legeme  og  Aand  kan  forenes  saa  hurtigt  som 
muligt.  Da  vil  vi  forstaa,  hvilken  stor  Betydnng  det  er  at 
have  et  Legeme. 

Enhver  Mand  og  Kvinde,  som  udsætter  deres  Omvendelse 
og  Overvindelse  af  Kødets  Svagheder,  medens  de  er  i  Kø- 
det, dømmer  sig  selv  til  en  lang  Fængselsstraf,  for  ingen 
vil  kunne  komme  frem  i  Opstandelsen,  førend  de  har  fuld- 
endt deres  Arbejde  og  overvundet  sig  selv  saa  langt,  som 
det  er  muligt  for  dem. 

Dette  er  en  af  Grundene  til,  at  Jesus  sagde,  at  i  Opstan- 
delsen tages  der  hverken  til  Ægte  eller  gives  til  Ægte.  Alle 
saadanne  Overenskomster  vil  blive  udført  for  dem,  som 
er  værdige  dertil,  før  de  kommer  frem  i  Opstandelsen,  og 
de,  som  selv  udfører  dette  her  i  Livet,  forkorter  deres  Op- 
hold i  Aandeverdenen. 

Vi  maa  alle  nødvendigvis  have  et  Ophold  i  Aandeverde- 
nen  for  at  lægge  sidste  Haand  paa  vor  Frelse  og  Ophøjelse. 
Nogle  vil  paa  Grund  af  deres  Retfærdighed  her  i  Livet  op- 
naa  Ret  til  at  udføre  nødvendigt  Arbejde  og  faa  Lov  til  at 
komme  ind  i  den  celestiale  Herlighed,  medens  andre  helt 
og  holdent  vil  miste  deres  Ret  til  denne  Herlighed;  det  er 
det  samme,  hvor  meget  de  gør  efter  Døden,  de  har  mistet 
deres  Ret.  Hvad  jeg  har  i  Sinde,  er  at  fortælle,  at  vi  kan 
selv  dømme  os  til  et  kort  eller  langvarigt  Ophold  i  Aande- 
verdenen,  alt  efter  som  vi  overvinder  os  selv. 

•(Forts.). 


Den  Danske  Missions  Historie. 


Fortsat. 

»Hvad,«  sagde  den  forbavsede  Sjælesørger,  »sammenlig- 
ner De  Dem  selv  med  Jesus  og  mig  med  Djævelen?  De  skal 
komme  ud  af  Landet.«  Som  Følge  deraf  bragte  de  stedlige 
Politimyndigheder  i  Malmø  ham  over  Øresund  og  afleve- 
rede ham  til  Politiet  i  København  den  9.  September  1852. 
Denne  Malmø-Politiets  Fremgangsmaade  var  saa  meget  me- 
re inkonsekvent,  eftersom  Ældste  Johnson  var  svensk  Bor- 
ger og  hverken  havde  været  stillet  for  en  Domstol  eller  dømt 
af  nogen  Ret.  Hans  Forbrydelse  bestod  i  at  have  døbt  flere 
respektable  Borgere  paa  deres  egen  Opfordring.  Omtrent 
samtidig  ankom  Ældste  Forsgrens  Broder  og  Søster,  og  en 
af  dem,  der  var  blevet  døbt  af  Ældste  Johnson,  til  Køben- 
havn. Saaledes  endte  det  andet  Forsøg  paa  at  indføre  Evan- 
geliet i  Sverige. 

Ældste  Anders  W.  Winberg  maa  siges  at  være  en  af  de 
første  heldige  Missionærer  i  Sverige.  Da  Ældsterne  Fors- 
gren og  Johnsons  Missionærfremstød  i  Gefle  og  Stockholm 
endte  med  deres  Udvisning  af  Landet,  blev  det  Skaane,  der 
fik  Æren  af  at  være  Mormonismens  Vugge  i  Sverige. 

Ved  den  skandinaviske  Missions  Konference  i  København 
i  Februar  1852  —  kort  forinden  Ældste  Snows  Afrejse  til 
Amerika  —  blev  en  Del  Ældster  kaldet  til  at  arbejde  som 
Missionærer  i  forskellige  Dele  af  Danmark,  og  tre,  Anders 
W.  Winberg,  Niels  Capson  og  Ola  Nilsen  blev  beskikket 
til  at  aabne  en  Missionsmark  i  Skaane.  Af  en  eller  anden 
Grund  gik  Broder  Nilson  ikke,  men  de  andre  to  Brødre 
modtog  Kaldet. 

Ældste  Winberg  forlod  København  den  21.  April  1852 
og  rejste  til  Lund,  hans  Fødeby,  hvor  hans  Forældre  sta- 

dig  boede.  Der  paabegyndte  han  sit  Missionsarbejde  med 
Held,  og  den  7.  Juni  1852  havde  han  den  Glæde  al  døbe  sin 
Søster  og  Svoger  (Peter  Petersen  og  Hustru),  som  boede  i 
Landsbyen  Dalby.  Det  formenes  at  være  den  første  Daabs- 
handling,  der  blev  udført  med  guddommelig  Myndighed  i 
det  sydlige  Sverige.  Broder  Petersen  var  Garver  af  Profes- 
sion, og  han  og  hans  Hustru  blev  døbt  i  en  ny  'Garverkedel, 
der  ikke  var  blevet  benyttet  endnu. 

13    Kapitel. 

Mandag  den  26.  April  1852  ankom  Ældste  Willard  Snow 
til  København  fra  England;  han  var  af  Præsidentskabet  i 
Liverpool  blevet  beskikket  til  at  præsidere  over  Den  skan- 
dinaviske Mission.  Han  var  Broder  til  Apostel  Erastus 
Snow,  og  fik  en  hjertelig  Modtagelse  af  de  Hellige.  Han 
overtog  Missionen  helt,  da  Ældste  E.  Forsgren  rejste  til 
Utah  med  et  Selskab  Emigranter  i  December  1852. 

Ældste  Willard  Snov  skriver  følgende  om  sin  Ankomst 
til  København  og  sit  første  Indtryk  af  Landet  og  dels  Be- 
folkning: 

»Jeg  forlod  Hull  den  21.  April  og  landede  i  København  den 
2(5.  og  havde  saaledes  brugt  fem  Dage  til  Hejsen  over  Nord- 
søen. Kaptajn  Lund,  Føreren  af  Skibet,  viste  sig  at  være  ven- 
lig og  talte  baade  Engelsk  og  Dansk.  Vi  havde  haardt  Vejr,  og 
leg  var  søsyg  hele  Vejen.  Jeg  følte  mig  temmelig  ensom,  da 
jeg  var  den  eneste  Passager  om  Bord  og  havde  nu  Samkvem 
nied  Mennesker,  hvis  Sprog  jeg  overhovedet  slet  ikke  forstod. 
Dette  i  Forbindelse  med  Bevidstheden  om,  at  jeg  nu  var  saa 
langt  borte  fra  mit  Hjem,  fik  mig  til  at  tøle  højtideligt,  især 
naar  jeg  nærmere  overvejede  den  Mission,  jeg  var  kaldet  paa. 
Jeg  forstod  fuldt  ud,  at  jeg  skulde  erhverve  mig  Kendskab  til 
det  danske  Folks  Sprog,  Skikke,  Sædvaner  og  Love.  Ved  min 
Ankomst  til  København  fandt  jeg  Ældsterne  Peter  O.  Hansen 
og  John  E.  Forsgren  ved  godt  Mod;  de  bød  mig  velkommen 
med  saa  megen  Hjertelighed,  at  jeg  følte  mig  næsten  hjemme. 
Hans  Peter  Jensen,  den  anden  Kaadgiver,  kunde  ikke  tale  med 
mig  paa  Engelsk,  men  han  syntes  at  være  en  god  Mand  og  var 
i  Besiddelse  af  Aanden  af  sin  Kaldelse.  Han  var  netop  vendt 
hjem  fra  Hamburg,  hvor  han  havde  besøgt  Ældsterne  George 
P.  Dykes  og  Daniel  Garn.  Broder  Jensen  blev  en  Dag  eller  to 
efter  mit  Komme  og  rejste  saa  til  sit  Hjem  nær  Aalborg,  ledsa- 
get af  Ældste  John  E.  Forsgren,  for  at  overvære  en  Konference. 
Han  skulde  derefter  rejse  til  Norge  for  at  aabne  en  Mission 
der,  i  Overensstemmelse  med  en  Beskikkelse,  der  var  givet  ham 
af  Erastus  Snow,  før  denne  rejste.  Jeg  fandt  ud  af,  at  der  her- 
skede Forfølgelse  i  visse  Dele  af  Landet,  men  Ældsterne  fort- 
satte deres  Arbejde,  og  fornylig  er  der  blevet  tillagt  Kirken 
35  Medlemmer  ved  Daab  i  København.  Nogle  Tilfælde  af 
Fjendtligheder  havde  gjort  sig  gældende  i  København,  siden 
Broder  Snow  rejste,  og  i  flere  af  Landets  Grene  var  nogle  af 
Brødrene  sendt  til  Politiretterne  i  København,  men  de  var  alle 
blevet  frigivet.  Den  store  Sal,  som  de  Hellige  havde,  da  Era- 
stus Snow  rejste,  kunde  de  ikke  leje  mere,  fordi  Ejeren  tilsyne- 
ladende var  bange  for  Uroligheder. 

I  Begyndelsen  af  Juli  1852  modtog  Præsident  Willard 
Snow  Brev  fra  Johan  F.  F.  Dorius  med  en  Beretning  om, 
hvordan  han  var  hlevet  mishandlet  i  Vendsyssel.  Han  holdt 
et  Møde  med  nogle  af  de  Hellige  paa  en  Gaard,  da  nogle 
lovløse  Fyre  kom  ind  og  forstyrrede  Mødet.  Da  de  havde 
drevet  ham  ud  af  Huset,  løb  de  efter  ham  og  slog  ham 
med  Stokke  og  Kæppe.  Det  lykkedes  ham  imidlertid  at 
komme  ind  i  et  Hus,  skønt  i  lidende  Tilstand,  oversølet  af 
Blod.  Han  blev  vasket  og  salvet  med  Olie  og  sendt  i  Seng, 
men  Pøbelen  brød  ind  i  Huset,  rev  Sengetøjet  i  Stykker  og 
trak  ham  ud  paa  Marken,  idet  det  var  deres  Hensigt  at  ka- 
ste ham  i  en  Aa,  men  en  uset  Kraft  forhindrede  dem  i  at 
udføre  deres  djævelske  Anslag.  De  forlod  ham  næsten  nø- 
gen. Han  blev  imidlertid  helbredet  ved  Guds  Kraft,  saa  at 
han  var  i  Stand  til  at  prædike  og  døbe  igen  den  næste 
Morgen. 

Torsdag  den  10.  Juni  1852  landede  Ældste  Hans  Peter 
Jensen,  ledsaget  af  Johan  A.  Ahmanson,  i  Brevik  for  at  ar- 
bejde som  Sidste  Dages  Hellige  Missionærer.  De  var  sejlet 
fra  Nørre  Sundby  den  6.  Næsten  straks  efter  deres  Ankomst 
til  Brevik  begyndte  de  at  holde  Møder,  uddele  Skrifter  og 
tale  med  Folk.  Herr  Trane  (Bedaktør  af  en  Avis),  Præsten 
og  en  Lærer  blev  snart  deres  bitre  Modstandere. 


Missionspræsidentkonference. 


De  europæiske  Missionspræsidenter  vil  i  Dagene  fra  den 
12-17  Jum  afholde  deres  Konference.  Den  vil  i  Aar  finde 
Sted  i  Schweiz,  og  Sædet  for  Forhandlingerne  vil  blive  Lu- 
zern, den  smukke  gamle  By  ved  Vierwaldståttersøen.  Konfe- 
rencen vil  være  under  Ledelse  af  Apostel  Joseph  Fielding 
Smith,  som  for  nærværende  gæster  Europa.  Ældste  Smith  og 
hans  Hustru  vil  —  som  allerede  tidligere  meddelt  —  ogsaa 
aflægge  Den  danske  Mission  et  Besøg. 

Fra  Missionsmarken. 


AALBORG:  Søndag  den  19.  Marts  1939  blev  Arnold  Justus  Bukke 
indlemmet  i  Kirken  ved  Daab,  som  forrettedes  af  Ældste  Aksel 
Mathiesen.  Samtidig  blev  to  af  hans  Børn,  Bita  og  Arne  Bukke 
døbt  af  Ældste  Earl  E.  Olsen.  Broder  Bukkes  Hustru  og  ældste 
Datter  blev  indlemmet  for  et  Aar  siden,  hvorefter  hele  Familien 
nu  er  Medlemmer  af  Kirken.  Vi  byder  disse  nye  Søskende  hjer- 
teligt velkommen  i  Kirken. 

AALBORG:  Søndag  den  2.  April  1939  blev  en  Datter  af  Broder 
og  Søster  Elmer  Mørch  velsignet  af  Distriktspræsident  Henry  E. 
Christiansen  og  blev  givet  Navnet  Sally  Johanne  Mørch* 

AALBOBG:  Den  18.  April  1939  blev  en  Datter  af  Broder  og  Sø- 
ster Kamillo  Levi  Madsen  velsignet  af  Ældste  Clarence  E.  Pay- 
strup  og  blev  givet  Navnet  Ella  Mandrup  Madsen. 

AALBORG:  Søndag  den  14.  Maj  1939  blev  en  Søn  af  Broder  og 
Søster  Andreas  Fristrup-Andersen  velsignet  af  Distriktspræsi- 
dent Henry  E.  Christiansen  og  fik  Navnet  Gert  Fristrup-Ander- 
sen. 

AALBORG:  Søndag  den  14.  Maj  1939  blev  en  Søn  af  Broder  og 
Søster  Severinus  Valdemar  Nielsen  velsignet  af  Distriktspræsi- 
dent Henry  E.  Christiansen  og  blev  givet  Navnet  Henning  Peter 
Nielsen. 

AALBOBG:  Den  2.  Maj  1939  afgik  Søster  Karen  Marie  Nielsen 
ved  Døden  i  Nørresundby,  over  84  Aar  gammel.  Den  afdøde  blev 
indlemmet  i  Kirken  den'  20.  Maj  1897  og  havde  saaledes  været 
Medlem  af  Kirken  i  næsten  42  Aar. 

AARHUS:  Søndag  den  21.  Maj  afholdt  Aarhus  Primaryforening 
sin  Konference.  Børnene  udførte  et  glimrende  Program,  lige 
fra  de  smaa,  som  lige  har  begyndt  deres  Skolegang,  og  til  de 
store  Piger,  som  har  gaaet  i  Primary  i  flere  Aar. 

ESBJERG:  Torsdag  den  6.  April  afholdt  Grenen  sin  første  Ban- 
ket i  det  nye  Mødehus.  Efter  Spisningen  var  der  Amatøraften, 
og  det  viste  de  tilstedeværende,  at  Esbjerg  har  en  dygtig  Ung- 
dom. Vi  ønsker  at  takke  Grensforstanderskabet  og  de  Søsken- 
de, der  var  med  til  at  gøre  Festen  saa  vellykket. 

KØBENHAVN:  Den  22.  Juni  1939  vil  Søster  Marthine  Rasmus- 
sen fejre  sin  70  Aars  Fødselsdag,  idet  hun  blev  født  den  22.  Ju- 
ni 1869.  Søster  Rasmussen  er  et  velkendt  og  agtet  Medlem  af 
Københavns  Gren,  hvor  hun  flittigt  overværer  sine  Møder.  Sø- 
ster Rasmussen  blev  Medlem  af  Kirken  den  8.  April  1923  og 
blev  døbt  af  Ældste  Emil  Thomsen.  Vor  kære  Søster  har  et 
stærkt  Vidnesbyrd  om  Evangeliet  og  har  faaet  meget  Tempelar- 
bejde  udført  for  sine  afdøde  Slægtninge.  Vi  nedbeder  Herrens 
Velsignelse  over  Søster  Rasmussen  og  ønsker  af  Hjertet  til 
Lykke. 

KØBENHAVN:  Et  andet  velkendt  og  agtet  Medlem  af  Køben, 
havns  Gren,  Søster  Hansine  Jensine  Larsen,  fyldte  den  15.  Maj 
1939  66  Aar.  Søster  Larsen  har  i  mange  Aar  været  Medlem  af 

Kirken  og  har  et  stærkt  Vidnesbyrd  om  Kirkens  Guddommelig- 
hed og  Profeten  Joseph  Smiths  hellige  Mission.  Søster  Larsen 
er  et  Medlem,  hvis  Ord  slaar  til  Troende.  Har  hun  lovet  noget, 
holder  hun  det,  en  Egenskab,  som  er  et  kosteligt  Eje.  Søster  Lar- 
sen har  i  mange  Aar  været  en  trofast  Tiendehetaler;  hun  er  al- 
tid villig  til  at  fortælle  om  de  Velsignelser,  hun  har  modtaget 
ved  at  efterleve  dette  Princip.  Maa  Herren  velsigne  denne  vor 
gode  Søster! 

KØBENHAVN:  Den  2(5.  Marts  193!)  blev  Mogens  Dichmann  ind- 
lemmet i  Kirken  ved  Daab,  som  forrettedes  af  Ældste  Ralph  Jo- 
hansen. Vi  nedbeder  Herrens  Velsignelse  over  denne  vor  unge 
Broder  og  siger  velkommen  i  Kirken. 

fflnkomst. 

Ældste  Lawrence  Niels  Nelson  fra  Los  Angelos  og  Thyge 
Christian  dronning  fra  Delta,  Utah  er  ankommet  til  Den  danske 
Mission  for  at  arbejde  som  Missionærer.  Vi  byder  disse  Brødre 
velkommen  til  Missionsmarken  og  nedbeder  Herrens  Velsignelse 
over  dem. 

fflfløsning. 

Ældsterne  Spencer  Duane  Madsen  og  Clarence  Enoch  Pay- 
strup  er  blevet  hæderligt  afløst  fra  deres  Missionsvirksomhed  i 
Danmark.  De  har  begge  udført  et  godt  Arbejde,  som  vi  takker 
dem  for.  Vi  ønsker  dem  Held  og  Lykke  i  Fremtiden. 

^Forflyttelser. 

Følgende  Ældster  er  blevet  forflyttet: 

Rheim  Magleby  Jones  fra  Aarhus  til  Aalborg. 

Ashal  Junior  Galder  fra  København  til  Aalborg. 

Ellis  Giles  Nielson   fra   København   til  Aalborg. 

Frank  Otto  Breinholt  fra  København  til  Aarhus. 

H.  John  Madsen  fra  Silkeborg  til  København, 

Richard  I).  Olsen   fra  København  til  Aarhus. 

Galvin  Stanley  Rasmussen  fra  Hjørring  til  København. 

Vern  Harmon  Jensen  fra  Aalborg  til  Hjørring. 

Alvin   Niels   Christensen   fra   København   til   Silkeborg. 

^Beskikkelser. 

Ældste  Hans  Christian  Andersen  er  blevet  Grensforstander  i 
Hjørring,  Ældste  Donald  Roy  Christensen  Grensforstander  i 
Randers  og  Dale  Young  Higginson  Distriktspræsident  i  Odense. 

dødsfald  i  ^København. 

Rroder  Niels  J.  L.  E.  Petersen  blev  begravet  fra  Kirken  Tors- 
dag den  1.  Juni  1939.  Ved  dette  Dødsfald  har  Københavns  Gren 
mistet  et  af  sine  gamle,  trofaste  Medlemmer.  Broder  Petersen, 
der  blev  født  den  31.  December  1855,  blev  døbt  den  21.  August 
1889  og  ordineredes  til  Ældste  af  daværende  Missionspræsident 
C.  D.  Fjeldsted  den  30.  Marts  1890.  Den  afdøde  levede  og  døde 
som  en  trofast  Sidste  Dages  Hellig,  der  altid  var  villig  til  at 
bære  sit  Vidnesbyrd  om  Evangeliets  Sandhed.  Indtil  Sygdom- 
men forhindrede  ham  i  det,  mødte  han  trofast  op  til  sine  Fa- 
stemøder for  at  bære  sit  Vidnesbyrd,  som  blev  udtalt  med  Kraft 
og  Styrke.  Ære  være  Broder  Petersens  Minde! 


